वास्तव में अपने इंटरव्यू में नीरज चोपड़ा ने कहीं भी विराट कोहली का नाम नहीं लिया था और न ही खुद को सबसे ज्यादा महान बताया था। वहीं, नीरज के प्रदर्शन की विराट कोहली ने प्रशंसा भी की थी। यही नहीं दोनों खिलाड़ी एक दूसरे का सम्मान करते हैं। नीरज चोपड़ा और विराट कोहली दोनों ही अलग अलग खेल से वास्ता रखते हैं। अगर वो देश के लिए कोई पदक जीततें हैं या कोई उपलब्धि हासिल करते हैं तो वो दोनों ही सम्मान और प्यार के हकदार हैं। ऐसे में प्रिंट ने दोनों खिलाड़ियों की तुलना कर नीरज चोपड़ा के बेहतरीन प्रदर्शन का भी अपमान किया है। किसी भी खिलाड़ी की तुलना करना सही नहीं है देश की जनता सभी खिलाड़ियों को सम्मान और प्यार देती है ऐसे में वो सिर्फ एक ही खिलाड़ी को महान कैसे दिखा सकते हैं? ऐसा करने के पीछे जरुर ही उनका कोई स्वार्थ निहित होगा। वो अभिनव बिंद्रा, विजेंदर सिंह, मैरी कोम, हिमा दास जैसे अन्य खिलाड़ियों को कैसे भूल गये?